
Δ ΙΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 69 (1) 


Ρύθμιση θεμάτων οργάνωσης, διοίκησης και λειτουργίας του Κέ¬ 
ντρου Προγραμματισμού και Οικονομικών Ερευνών (ΚΕΠΕ), 
καθώς και κατάστασης προσωπικού του και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 2 του Ν.Δ. 4356/1964 «περί μετονομασίας 
του Κέντρου Οικονομικών Ερευνών, εις "Χεντρον Προγραμματι¬ 
σμού και Οικονομικών Ερευνών (ΚΕΠΕ), περί αναδιοργανώ- 
σεως αυτού και ασκήσεως της διοικητικής εποπτείας παρά του 
Υπουργού Συντονισμού» (ΦΕΚ 146/τ.Α’/28.8.1964), 

β. του άρθρου 24 παρ. 5 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/τ.Α’/26.7.1985), 

γ. της παρ. 1 του άρθρου II του Ν. 1682/1987 «Μέσα και όρ¬ 
γανα αναπτυξιακής πολιτικής κ.λπ.» (ΦΕΚ ΐ4/τ.Α’/ 
16.2.1987), 

δ. του άρθρου 4 του Π.Δ. 437/1985 «Καθορισμός και ανακα¬ 
τανομή αρμοδιοτήτων των Υπουργείων» (ΦΕΚ 157/τ.Α'/ 
19.9.1985). 

2. Την απόφαση του Πρωθυπουργού και του Υπουργού Οικο¬ 
νομικών με αριθ. 6474/1988 «Ανάθεση αρμοδιοτήτων στον 
Υφυπουργό Οικονομικών» (ΦΕΚ 451/τ.Β'/30.6.1988). 

3. Την αριθ. 908/1988 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας της Κυβέρ¬ 
νησης, Εθνικής Οικονομίας και του Υφυπουργού Οικονομικών, 
αποφασίζουμε: 

Άρθρο 1 

1. Οι 45 οργανικές θέσεις των Επιστημονικών Συνεργατών 
Α', Β' και Γ' Τάξης του Κύριου Επιστημονικού Προσωπικού του 
ΚΕΠΕ (άρθρου 6 παρ. 2 εδ. δ’ του Β.Δ. 630/1964) (ΦΕΚ 178/ 
1964 τ.Α) και άρθρ. μόνου του Π.Δ. 741/1979 (ΦΕΚ 221/ 
τ.Α'/1979) μετατρέπονται σε θέσεις Επιστημονικών Ερευνητών 
Δ’, Ε' και ΣΤ' τάξης και κάθε διάταξη στην κείμενη νομοθεσία 
που^χναφέρεται στις μετατρεπόμενες πιο πάνω θέσεις και τις αντί- 

στοιχες βαθμίδες τους ισχύει στο εξής για τις δημιουργούμενες 
πιο πάνω νέες θέσεις και τις βαθμίδες που αντιστοιχούν σ’ αυτές. 
Οι 30 οργανικές θέσεις των Επιστημονικών Ερευνητών Α', Β’ και 
Γ’ τάξης (άρθρου 6 παρ. 2 εδ. β' και γ’ του Β.Δ. 630/1964 
(ΦΕΚ 178/τ.Α'/1964) και οι 45 νέες πιο πάνω οργανικές θέ¬ 
σεις των Επιστημονικοί Ερευνητών Δ', Ε' και ΣΤ' τάξης, γίνο¬ 
νται ενιαίες και ο συνολικός αριθμός τους από εβδομήντα πέντε 
(75) αυξάνεται σε εκατόν δέκα (110). Οι υπάλληλοι του ΚΕΠΕ 
που υπηρετούν, κατά την έναρξη ισχύος του παρόντος, στις μετα- 
τρεπόμενες πιο πάνω θέσεις των Επιστημονικών Συνεργατών, Α' 
Β' και Γ' τάξης, καταλαμβάνουν αυτοδίκαια αντίστοιχες θέσεις 
Επιστημονικών Ερευνητών Δ', Ε' και Στ' τάξης. 

2. Συγχωνεύονται οι κατηγορίες του Ειδικού Επιστημονικού 
(άρθρου μόνου παρ. 2 του Β.Δ. 776/1969 (ΦΕΚ 248/τ.Α’/ 
1969) και του Βοηθητικού Επιστημονικού Προσωπικού του 
ΚΕΠΕ (άρθρου 6 παρ. 1 περ. Α’ εδ. γ' του Β.Δ. 630/1964) σε 
ενιαία κατηγορία Επιστημονικού Προσωπικού με την προσωνυ¬ 
μία «Προσωπικό .Επιστημονικών Συνεργατών» και οι 33 οργανι¬ 
κές θέσεις των Ειδικών Επιστημονικών Συνεργατών Α' και Β’ τά¬ 
ξης και οι 82 θέσεις των Βοηθών Ερευνών Α', Β' και Γ' τάξης 
(άρθρου μόνου του Π.Δ. 741/1979) των συγχωνευομένων κα¬ 
τηγοριών του πιο πάνω προσωπικού, μετατρέπονται σε ενιαίες 
θέσεις Επιστημονικών Συνεργατών Α', Β’, Γ', Δ’ και Ε' τάξης 
αντίστοιχα, των οποίων ο συνολικός αριθμός από εκατό δεκαπέ¬ 
ντε (115) μειώνεται σε ογδόντα δύο (82). Κάθε διάταξη στην κεί¬ 
μενη νομοθεσία που αναφέρεται στις μετατρεπόμενες πιο πάνω 
θέσεις και τις αντίστοιχες βαθμίδες τους ισχύει στο εξής για τις 
δημιουργούμενες πιο πάνω νέες θέσεις και τις βαθμίδες που αντι¬ 
στοιχούν σ’ αυτές. Οι υπάλληλοι του ΚΕΠΕ που υπηρετούν κατά 
την έναρξη της ισχύος του παρόντος στις μετατρεπόμενες πιο 
πάνω θέσεις των Ειδικών Επιστημονικών Συνεργατών Α' και Β' 
τάξης και Βοηθών Ερευνών Α’, Β' και Γ' τάξης καταλαμβάνουν 
αυτοδίκαια αντίστοιχες θέσεις Επιστημονικών Συνεργατών Α', 
Β', Γ', Δ' και Ε' τάξης. 

3. Οι οργανικές θέσεις των Ειδικών Συμβούλων του άρθρου 6 
παρ. 3 του Β.Δ. 630/1964 από δέκα (10) μειώνονται σε οκτώ 
(8). 

4. Οι οργανικές θέσεις του κλάδου Β3 Στενοδακτυλογράφων 
ελληνικής του άρθρου 8 παρ. 1 περ. Ε' του Β.Δ. 630/1964 από 
δέκα (10) μειώνονται σε δύο (2). 

5. Συγχωνεύονται οι κλάδοι Β4 Δακτυλογράφων ξένης γλώσ¬ 
σας (άρθρο 8 παρ. 1 περ. ΣΤ’ του Β.Δ. 630/1964) και Β5 Δα¬ 
κτυλογράφων ελληνικής γλώσσας (άρθρο 8 παρ. 1 περ. Ζ’ του 
Β.Δ. 630/1964) σε ενιαίο κλάδο με την προσωνυμία «Κλάδος 
Β4 και Β5 Δακτυλογράφων ξένης και ελληνικής γλώσσας» και ο 
συνολικός, αριθμός των ενοποιούμενων και μετατρεπόμενων ορ¬ 
γανικών θέσεων και συ-^ωνευόμενων πιο πάνω Κλάδων προσω¬ 
πικού από (30) αυξάνεται σε τριάντα έξι (36). 

Ειδικά προσόντα διορισμού στις πιο πάνω νέες και ενοποιούμε¬ 
νες οργανικές θέσεις είναι τα οριζόμενα από τις διατάξεις του άρ¬ 
θρου 8 παρ. 1 περ. ΣΤ’ και Ζ' του Β.Δ. 630/1964 που αποδει- 
κνύονται εγγράφως. Για τις είκοσι έξι (26) από τις ενιαίες αυτές 
θέσεις ορίζεται, ως πρόσθετο προσόν, η ικανότητα επεξεργασίας 
κειμένων στον Η/Τ (Ψοπί Ργοο 658 Ϊιι§), που αποδεικνύεται με 
σχετικό πιστοποιητικό. Οι Δακτυλογράφοι ελληνικής ή ξένης 
γλώσσας των παραπάνω συγχωνευόμενων Κλάδων που υπηρε¬ 
τούν κατά την έναρξη ισχύος του παρόντος καταλαμβάνουν αυτο¬ 
δίκαια ισάριθμες από τις πιο πάνω ενιαίες θέσεις. 

6. Οι οργανικές θέσεις του κλάδου Β7 οδηγών Αυτοκινήτων 
του άρθρου 8 παρ. 1 περ. Θ’ του Β.Δ. 630/1964, από τρεις (3) 
μειώνονται σε δύο (2). 

7. Οι οργανικές θέσεις του κλάδου Β6 Χειριστών Μηχανών 


Γραφείων του άρθρου 8 παρ. 1 περ. Η' του Β.Δ. 630/1964 από 
δύο (2) αυξάνονται σε τρεις (3). 

8. Οι οργανικές θέσεις των Καθαριστριών του άρθρου 8 παρ. 1 
περ. ΙΑ’ του Β.Δ. 630/1964 από οκτώ (8) αυξάνονται σε δέκα 
( 10 ). 

Άρθρο 2 

1. Η παρ. 7α του άρθ. 7 του Β.Δ. 630/1964, που προστέθηκε 
με την παρ. 3 άρθρου μόνου του Β.Δ. 776/1969 αντικαθίσταται 
ως εξής: 

- «Επιστημονικός Συνεργάτης Α' ή Β’ τάξης προσλαμβάνεται ο 
κάτοχος πτυχίου Ανωτάτης Σχολής της ημεδαπής ή αλλοδαπής, 
Οικονομικών Επιστημών ή άλλων πεδίων συναφών προς τους 
σκοπούς του ΚΕΠΕ και έχει τουλάχιστον ενδεκαετή ή οκταετή 
αντίστοιχα εμπειρία, σχετική με το επιστημονικό έργο του 
ΚΕΠΕ, που αποδεικνύεται εγγράφως». 

2. Στο βαθμό του Επιστημονικού Ερευνητή ΣΤ’ τάξης μετα¬ 
τάσσεται μετά από πλήρως αιτιολογημένη εισήγηση του Επιστη¬ 
μονικού Διευθυντή και ομόφωνη απόφαση του Υπηρεσιακού Συμ¬ 
βουλίου του ΚΕΠΕ και ο κάτοχος των προσόντων της προηγού¬ 
μενης παραγράφου, εφόσον έχει συμπληρώσει στο βαθμό του 
Επιστημονικού Συνεργάτη Α’ τάξης υπηρεσία τουλάχιστον τριών 
(3) ετών και κρίνεται απολύτως ικανός για τα καθήκοντα της πιο 
πάνω θέσης. 

3. Το άρθρο 10 του Β.Δ/τος 630/1964, όπως η παρ. 1 αυ¬ 
τού αντικαταστάθηκε από το άρθρο 3 του Β.Δ/τος 694/1967 
(ΦΕΚ 230/τ.Α’/1967), αντικαθίσταται ως εξής: 

«1. Στο ΚΕΠΕ λειτουργούν δύο πενταμελή Υπηρεσιακά Συμ¬ 
βούλια για την εν γένει κρίση του με σχέση ιδιωτικού δικαίου προ¬ 
σωπικού του, ήτοι: α) Το Υπηρεσιακό Συμβούλιο που είναι αρμό¬ 
διο για την κρίση του Επιστημονικού Προσωπικού από το βαθμό 
του Επιστημονικού Ερευνητή Γ' τάξης και πάνω και του Διοικη¬ 
τικού Προσωπικού από τον Προϊστάμενο Τμήματος και πάνω και 
β) το Υπηρεσιακό Συμβούλιο που είναι αρμόδιο για την κρίση του 
υπόλοιπου προσωπικού. 

2. Το πρώτο (α) από τα πιο πάνω Υπηρεσιακά Συμβούλια, 
αποτελείται από τον Πρόεδρο του Διοικητικού Συμβουλίου του 
ΚΕΠΕ και τέσσερα τακτικά μέλη, από τα οποία τα μεν δύο με 
τους αναπληρωτές τους ορίζονται με απόφαση του Προέδρου από 
τα μέλη του Διοικητικού Συμβουλίου και για όσο χρόνο διαρκεί η 
θητεία τους, τα δε άλλα δύο με τους αναπληρωτές τους εκλέγο¬ 
νται από το προσωπικό του ΚΕΠΕ μεταξύ των μη αποσπασμέ¬ 
νων Επιστημονικών Ερευνητών Α’ Τάξης που έχουν τριετή του¬ 
λάχιστον υπηρεσία στο ΚΕΠΕ, με άμεση, καθολική και μυστική 
ψηφοφορία. 

Τα αιρετά μέλη εκλέγονται κατά περίπτωση για μεν την κρίση 
των Επιστημονικών Ερευνητών Γ’ τάξης και πάνω από το σύνολο 
του Επιστημονικού Προσωπικού, για δε την κρίση του Διοικητι¬ 
κού Προσωπικού από τον Προϊστάμενο Τμήματος και πάνω, από 
το υπόλοιπο προσωπικό. Τον Πρόεδρο του παρόντος Συμβουλίου, 
όταν ελλείπει, κωλύεται ή απουσιάζει, αναπληρώνει ο αναπληρω¬ 
τής του στο Διοικητικό Συμβούλιο σύμφωνα με την παρ. 3 του 
άρθρου 3 του Β.Δ. 630/1964. Στο Συμβούλιο αυτό συμμετέχει ο 
Επιστημονικός Διευθυντής του ΚΕΠΕ, ως Εισηγητής, και εκτε- 
λεί καθήκοντα γραμματέα υπάλληλος του ΚΕΠΕ, που ορίζεται 
από τον Πρόεδρο του Διοικητικού Συμβουλίου. 

3. Το δεύτερο (β) από τα πιο πάνω Υπηρεσιακά Συμβούλια 
αποτελείται από τον Επιστημονικό Διευθυντή του ΚΕΠΕ, ως 
Πρόεδρο και τέσσερα τακτικά μέλη που έχουν τριετή τουλάχιστον 
υπηρεσία στο ΚΕΠΕ και κατέχουν από μεν το Επιστημονικό 
Προσωπικό τα βαθμό του Επιστημονικού Ερευνητή Γ' τάξης του¬ 
λάχιστον, από δε το Διοικητικό Προσωπικό την ιδιότητα του 

Προϊσταμένου Τμήματος τουλάχιστον. 

Ο Πρόεδρος και τα δύο μέλη του Συμβουλίου αυτού με τους 
αναπληρωτές τους διορίζονται με απόφαση του Υπουργού Εθνι¬ 
κής Οικονομίας και τα άλλα δύο μέλη με τους αναπληρωτές τους 
εκλέγονται μεταξύ των μη αποσπασμένων πιο πάνω υπαλλήλων 
από το προσωπικό με άμεση, καθολική και μυστική ψηφοφορία. 
Το β’ εδάφιο της προηγούμενης παραγράφου εφαρμόζεται αναλό- 
γως και για την εκλογή των αιρετών μελών του προηγούμενου 
εδαφίου. Καθήκοντα γραμματέα στο Συμβούλιο αυτό εκτελεί 
υπάλληλος του ΚΕΠΕ, που ορίζεται από τον Επιστημονικό Διευ¬ 
θυντή. 

4. Μέχρι της συγκροτήσεως των πιο πάνω Υπηρεσιακών Συμ¬ 
βουλίων και για χρονικό διάστημα όχι μεγαλύτερο των δύο ετών 
από τη δημοσίευση του παρόντος τα Υπηρεσιακά Συμβούλια του 
ΚΕΠΕ θα εξακολουθούν να λειτουργούν με την προβλεπόμενη 
από την αντικατασταθείσα διάταξη σύνθεση». 

Άρθρο 3 

1. Οι με σχέση εργασίας ιδιωτικού δικαίου υπάλληλοι του 
ΚΕΠΕ που υπηρετούν κατά τη δημοσίευση του παρόντος δύνα- 
νται να μετατάσσονται, κατά παρέκκλιση των ισχυουσών διατά¬ 
ξεων, για λόγους υπηρεσιακούς από κατηγορία σε κατηγορία ή 
από κλάδο σε κλάδο και χωρίς μεταβολή της εργασιακής τους 
σχέσης, σύμφωνα με τις διατάξεις των επόμενων παραγρά¬ 
φων. 

2. Το αρμόδιο Υπηρεσιακό Συμβούλιο του ΚΕΠΕ αποφασίζει 
για τη μετάταξη υπαλλήλου, ύστερα από σχετική αίτησή του, 
εφόσον: α) υφίσταται κενή οργανική θέση στην οποία ζητείται η 
μετάταξη, β) ο υπάλληλος έχει, κατά την κρίση του Υπηρεσιακού 
Συμβουλίου, τα προβλεπόμενα τυπικά και ουσιαστικά προσόντα 
(εκτός της ηλικίας) της θέσης της κατηγορίας ή του κλάδου που 
ζητείται η μετάταξη και γ) ο υπάλληλος έχει συμπληρώσει πεντα¬ 
ετή τουλάχιστον πραγματική υπηρεσία από το διορισμό του ή από 
την προηγούμενη τυχόν μετάταξή του. 

2. Η μετάταξη υπαλλήλων του ευρύτερου κλάδου Υποχρεωτι¬ 
κής Εκπαίδευσης (ΥΕ) μπορεί να γίνει μόνο σε θέση του αμέσως 
ευρύτερου κλάδου Δευτεροβάθμιας Εκπαίδευσης (ΔΕ). Ο περιορι¬ 
σμός της περ. γ’ της προηγούμενης παραγράφου δεν ισχύει για 
τις μετατάξεις υπαλλήλων του Προσωπικού Επιστημονικών Συ¬ 
νεργατών στο Κύριο Επιστημονικό Προσωπικό, που γίνονται 
κατά τα ειδικότερα οριζόμενα εκάστοτε υπό των αποφάσεων του 
Διοικητικού Συμβουλίου του ΚΕΠΕ. ' ·. 

Άρθρο 4 

1. Ανώτατο όριο ηλικίας για την πρόσληψη του Κύριου Επι¬ 
στημονικού Προσωπικού του άρθρου 6 παρ. 2 του Β.Δ. 630/ 
1964 και του Προϊσταμένου του Διοικητικού του Κλάδου Α1 του 
άρθρου 8 παρ. 1 του αυτού Β.Δ., ορίζεται το 50ό έτος. Ειδικώς 
ανώτατο όριο ηλικίας για την πρόσληψη του Επιστημονικού Διευ¬ 
θυντή ορίζεται το 60ό έτος. 

2. Ανώτατο όριο ηλικίας, για την πρόσληψη των Προϊσταμέ¬ 
νων Τμημάτων των Κλάδων Α1 Διοικητικού και Α2 Λογιστικού 
του άρθρου 8 παρ. 1 του Β.Δ. 630/1964 και του προσωπικού 
του άρθρου 11 παρ. 2 περ. α' έως ζ του Ν. 1682/1987, ορίζεται 
το 45ο έτος. 

3. Ανώτατο όριο ηλικίας, για την πρόσληψη προσωπικού των 
κλάδων Β2 Γραμμοίτέων - Στενοδακτυλογράφων ξενογλώσσων, 
Β4 και Β5 Δακτυλογράφων ξένης και ελληνικής γλώσσας, Β6 
Χειριστών Μηχανών Γραφείου και Καθαριστριών του άρθρου 8 
παρ. 1 του Β.Δ. 630/1964, ορίζεται το 40ό έτος. 

Άρθρο 5 

1. Στο Διοικητικό Συμβούλιο, την Εκπαιδευτική Επιτροπή και 


το Επιστημονικό Συμβούλιο, συμμετέχει, ως τακτικό μέλος, με 
δικαίωμα ψήφου, αιρετός εκπρόσωπος του προσωπικού του 
ΚΕΠΕ, που εκλέγεται μαζί με ένα αναπληρωματικό μέλος, όσο 
μεν αφορά το Διοικητικό Συμβούλιο από το σύνολο του προσωπι¬ 
κού, όσο δε αφορά την Εκπαιδευτική Επιτροπή και το Επιστημο¬ 
νικό Συμβούλιο,,από το σύνολο του Επιστημονικού Προσωπικού, 
και στις δύο περιπτώσεις, με άμεση, καθολική και μυστική ψηφο¬ 
φορία. Τα παραπάνω αιρετά μέλη πρέπει να έχουν συμπληρώσει 
στο ΚΕΠΕ τριετή υπηρεσία τουλάχιστον και να κατέχουν για μεν 
το Διοικητικό Συμβούλιο το βαθμό του Επιστημονικού Ερευνητή 
Γ’ τάξης τουλάχιστον ή την ιδιότητα του Προϊσταμένου Τμήμα¬ 
τος του Διοικητικού προσωπικού τουλάχιστον, για δε την Εκπαι¬ 
δευτική Επιτροπή και Επιστημονικό Συμβούλιο, το βαθμό του 
Επιστημονικού Ερευνητή Γ' τάξης τουλάχιστον. 

2. Ο τρόπος, η διαδικασία και οι προϋποθέσεις εκλογής των 
αιρετών μελών των πιο πάνω συλλογικών οργάνων, καθώς και ο 
τρόπος συμμετοχής τους στα συλλογικά αυτά όργανα και κάθε 
■άλλη λεπτομέρεια, ρυθμίζονται με απόφαση του Υπουργού Εθνι¬ 
κής Οικονομίας. 

3 . Τα συλλογικά αυτά Όργανα εγκύρως αποφασίζουν και χω¬ 
ρίς τη συμμετοχή των αιρετών τακτικών ή αναπληρωματικών 
μελών τους, όταν αυτά ελλείπουν, απουσιάζουν ή κωλύονται και 
δεν λαμβάνονται υπόψη για την ύπαρξη της απαιτούμενης απαρ¬ 
τίας. 

4. Οι διατάξεις των παραγράφων 2 και 3 του παρόντος άρθρου 
εφαρμόζονται και για τα μέλη των Υπηρεσιακών Συμβουλίων 
που εκλέγονται από το προσωπικό του ΚΕΠΕ. 

Άρθρο 6 

1. Μετά την παρ. 5 του άρθρου 1 του Β.Δ. 644/1964 (ΦΕΚ 
181 /τ.Α'/1964) «Περί Οικονομικής διαχειρίσεώς κ.λπ. και περί 
του τρόπου καθορισμού των αποδοχών του προσωπικού του Κέ¬ 
ντρου Προγραμματισμού και Οικονομικών Ερευνών (ΚΕΠΕ)», 
τίθεται παρ. 5α που έχει ως εξής: 

«5α. Το κάθε φύσης προσωπικό του ΚΕΠΕ μπορεί με από¬ 
φαση του Διοικητικού Συμβουλίου ν’ απασχολείται υπερωριακώς 
μέχρι τρεις (3) ώρες ημερησίως και καθ’ υπέρβαση του προβλε- 
πόμενου ανωτάτου ορίου υπερωριακής απασχόλησης, σε εργα¬ 
σίες εκπόνησης μελετών, ερευνών ή προγραμμάτων, τα οποία 
χρηματοδοτούνται από φορείς (νομικά πρόσωπα) του δημοσίου ή 
ιδιωτικού τομέα του εσωτερικού ή του εξωτερικού. Για την πρό¬ 
σθετη αυτή υπερωριακή εργασία, που δεν μπορεί να υπέρβεί τις 
τριακόσιες (300) ώρες ετησίως για κάθε υπάλληλο, καταβάλλε¬ 
ται ιδιαίτερη αμοιβή, σύμφωνα με τις κείμενες διατάξεις». 

2. Η παρ. 5 του άρθρου 2 του Β.Δ. 644/1964, αντικαθίστα¬ 
ται ως εξής: 

«5. Ο Επιστημονικός Διευθυντής του ΚΕΠΕ μπορεί να εγκρί¬ 
νει κατά περίπτωση δαπάνες μέχρι του ποσού των 500.000 
δραχμών, τηρουμένης της διαδικασίας που προβλέπεται στο πα¬ 
ρόν άρθρο. Το ποσό αυτό είναι δυνατό να αυξομειώνεται με από¬ 
φαση του Υπουργού Εθνικής Οικονομίας». 

3. Η παρ, 7 του άρθρου 2 του Β.Δ. 644/1964 αντικαθίσταται 
ως εξής: . 

«Κάθε σύμβαση για λογαριασμό του ΚΕΠΕ, που έχει αντικεί¬ 
μενο πάνω από εκατό χιλιάδες (100.000) δραχμές ή δημιουργεί 
υποχρεώσεις διάρκειας, αν δεν ορίζεται διαφορετικά, υποβάλλε¬ 
ται στον τύπο του ιδιωτικού εγγρψφου. Το ποσό αυτό μπορεί να 
αυξομειώνεται με απόφαση του Υπουργού Εθνικής Οικονο¬ 
μίας». 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. > 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Οικονομίας ανατίθεται η δημοσίευση 
και εκτέλεση του παρόντος διατάγματος. 

Αθήνα, 2 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΓ. ΚΟΥΤΣΟΓΙΩΡΓΑΣ Π. ΡΟΥΜΕΛΙΩΤΗΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΗΛ. ΠΑΠΑΗΛΙΑΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 70 (2) 

Προσλήψεις προσωπικού για κάλυψη παροδικών αναγκών σε 
Ιδρύματα (Ν.Π.Δ.Δ.) προστασίας ατόμων με ειδικές ανάγκες. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 13 παρ. 2 του Ν. 1735/1987 (ΦΕΚ 195/ 
11.11.87). 

β) Του άρθρου'5 του Π.Δ. 437/1985 (ΦΕΚ 157/85). 

2. Την 6474/30,6.88 απόφαση του Πρωθυπουργού και του 
Υπουργού Οικονομικών, «ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ ,451/Β'/88). 

3. Την 804/1988 γνωμοδότηση του Συμβουλίου Επικρά¬ 
τειας, μετά από πρόταση ,των Υπουργών Προεδρίας της Κυβέρ¬ 
νησης, Υγείας, Πρόνοιας και Κοινωνικών Ασφαλίσεων και του 
Υφυπουργού Οικονομικών, αποφασίζουμε: 

Άρθρο μόνο. 

Καθορίζεται ο ανώτατος αριθμός προσωπικού που μπορεί να 
προσλαμβάνεται με σύμβαση εργασίας ιδιωτικού δικαίου, ορισμέ¬ 
νου χρόνου στα ακόλουθα Νομικά Πρόσωπα Δημοσίου Δικαίου, 
για κάλυψη παροδικής φύσης πρόσκαιρων αναγκών. 

Α. Εθνικό Ίδρυμα Αποκατάστασης Αναπήρων (ΕΙΑΑ), για 
την εφαρμογή προγραμμάτων επαγγελματικής κατάρτισης ορι¬ 
σμένου χρόνου Εκπαιδευτές διαφόρων ειδικοτήτων κατηγορίας 
ΔΕ μέχρι πέντε (5) άτομα. 

Β. Κέντρο Εκπαίδευσης και Αποκατάστασης Τυφλών 
(ΚΕΑΤ), για την εφαρμογή προγραμμάτων επαγγελματικής κα¬ 
τάρτισης ορισμένου χρόνου μέχρι δέκα (10) άτομα με τις παρα¬ 
κάτω ειδικότητες: 

* 

α) Μίας Νοσοκόμας Κατηγορίας ΔΕ 


β) Δύο Επιμελητριών ~ » ΔΕ 

γ) Δύο Εκπαιδευτών » ΔΕ 

δ) Δύο Χειριστών ΐί/Υ » ΔΕ 

ε) Δύο Οδηγών αυτοκινήτου » ΔΕ 

στ) Μία Ξυλουργού » ΔΕ 


Προσόντα για την πρόσληψη του παραπάνω προσωπικού ορί¬ 
ζονται τα προβλεπόμενα σε θέσεις μόνιμου προσωπικού Δημο¬ 
σίων Υπηρεσιών και Ν.Π.Δ.Δ. αντίστοιχης ειδικότητας (Π.Δ. 
194/1988, ΦΕΚ 84/Α’). 


Στον Υπουργό Υγείας, Πρόνοιας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 20 Ιανουάριου 1989 ' -- 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΓΑΜΕΜΝΩΝ ΚΟΥΤΣΟΓΙΩΡΓ ΑΣ ΗΛΙΑΣ ΠΑΠΑΗΛΙΑΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 



ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 71 (3) 

Αύξηση των θέσεων σχολικών συμβούλων ειδικής αγωγής. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1304/1982 (ΦΕΚ 
144/Α’). 

2. Τη γνώμη του Παιδαγωγικού Ινστιτούτου που περιλαμβά¬ 
νεται στη 10/23.5.1988 πράξη αυτού. 

3. Την 6474/1988 κοινή απόφαση του Πρωθυπουργού και 
του Υπουργού Οικονομικών «ανάθεση αρμοδιοτήτων στον Υφυ¬ 
πουργό Οικονομικών Ηλία Παπαηλία» (ΦΕΚ 451/Β’). 

4. Τη 598/88 γνωμοδότηση του Συμβουλίου της Επικρά¬ 
τειας. 

Με πρόταση του Υπουργού Εθνικής Παιδείας και Θρησκευμά¬ 
των, και του Υφυπουργού Οικονομικών, αποφασίζουμε: 

Άρθρο μόνο. 

Οι κατά το άρθρο 3 παρ. 1 του Ν. 1304/1982 θέσεις σχολι¬ 
κών συμβούλων ειδικής αγωγής, αυξάνονται από οκτώ (8) σε δε¬ 
καέξι (16). 

Στον Υπουργό Εθνικής Παιδείας και Θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΗΛΙΑΣ ΠΑΠΗΛΙΑΣ ΓΕΩΡΓΙΟΣ Α. ΠΑΠΑΝΔΡΕΟΥ 

-«♦— 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 72 (4) 

Ίδρυση ενορίας του Ιερού Ενοριακού Ναού Αγίου Ευσταθίου, 
Κουμπουργιανών Αμφίκλειας της Ιεράς Μητροπόλεως Φθιώτι- 

δος. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 2 του άρθρου 36 του Ν. 590/77 «περί κα¬ 
ταστατικού χάρτου της Εκκλησίας της Ελλάδος» (ΦΕΚ 146/Α - / 
1977) σε συνδυασμό με τα άρθρα 2 και 3 του αριθ. 8/79 κανονι¬ 
σμού της Ιεράς Συνόδου της Εκκλησίας της Ελλάδος «περί Ιερών 
Ναών και Ενοριών» (ΦΕΚ 1/Α'/1980). 

2. Τη σύμφωνη γνώμη του Μητροπολιτικού Συμβουλίου της 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Ιεράς Μητροπόλεως Φθιώτιδος, που περιλαμβάνεται στο από¬ 
σπασμα της αριθ. 5/1983 πράξεώς του. 

3. Την αριθ. 5/1983 Πράξη του Μητροπολιτικού Συμβουλίου 

με την οποία βεβαιώνεται η πάροδος άπρακτης της κατά νόμο 
προθεσμίας για τη γνωμοδότηση του Δημοτικού Συμβουλίου Αμ- 
φίκλειας. :. Γ 

4. Την αριθ. 879/1988 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

Ιδρύεται ενορία του Ιερού Ενοριακού Ναού Αγίου Ευσταθίου, 
Κουμπουργιανών Αμφίκλειας της Ιεράς Μητροπόλεως Φθιώτι¬ 
δος. 

Στον Υπουργό Εθνικής Παιδείας και Θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα- 
τ°ς. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
τ-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 73 (5) 

Ίδρυση ενορίας του Ιερού Ενοριακού Ναού Αγίας Αικατερίνης, 
Μαργαρώνα Πρέβεζας της Ιεράς Μητροπόλεως Νικοπόλεως και 
Πρεβέζης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 2 του άρθρου 36 του Ν. 590/77 «περί κα¬ 
ταστατικού χάρτου της Εκκλησίας της Ελλάδος» (ΦΕΚ 146/Α’/ 
1977) σε συνδυασμό με τα άρθρα 2 και 3 του αριθ. 8/79 κανονι¬ 
σμού «περί Ιερών Ναών και Ενοριών» (ΦΕΚ 1/Α'/1980). 

2. Τη σύμφωνη γνώμη του Μητροπολιτικού Συμβουλίου της 
Ιεράς Μητροπόλεως Νικοπόλεως και Πρεβέζης, που περιλαμβά¬ 
νεται στο απόσπασμα της αριθ. 3/1988 πράξεώς του. 

3. Την αριθ. 198/1988 γνωμοδότηση του Δημοτικού Συμ¬ 
βουλίου του Δήμου Πρέβεζας. 

4. Την αριθ. 870/1988 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

Ιδρύεται ενορία του Ιερού Ενοριακού Ναού Αγίας Αικατερίνης 
Μαργαρώνα Πρέβεζας της Ιεράς Μητροπόλεως Νικοπόλεως και 
Πρεβέζης. 

Στον Υπουργό Εθνικής Παιδείας και θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 74 (6) 

Διάλυση της Ιεράς Γυναικείας Κοινοβιακής Μονής Κοιμήσεως 

Θεοτόκου Μεστών Χίου της Ιεράς Μητροπόλεως Χίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί 
του Καταστατικού Χάρτου της Εκκλησίας της Ελλάδος (ΦΕΚ 
146/77 τ.Α'). 

2. Τη σύμφωνη γνώμη του Σεβασμιωτάτου Μητροπολίτου 
Χίου που περιλαμβάνεται στα υπ’ αριθμ. 352/25.5.88 και 
241/23.3.88 έγγραφά του. 

3. Την έγκριση της Διαρκούς Ιεράς Συνόδου της Εκκλησίας 
της Ελλάδος που λήφθηκε στη συνεδρίαση της 23.6.1988. 

4. Την αριθμ. 868/1988 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Διαλύεται η Ιερά Γυναικεία Κοινοβιακή Μονή Κοιμήσεως της 
Θεοτόκου Μεστών Χίου της Ιεράς Μητροπόλεως Χίου. 

Στον Υπουργό Εθνικής Παιδείας και Θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ" 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

-φ. . .Η.κ ίίίΓώ^-'υ '··· 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 75 (7) 

Ίδρυση της Ιεράς Γυναικείας Κοινοβιακής Μονής Υψώσεως του 
Τίμιου Σταυρού της Ιεράς Μητροπόλεως Σερρών και Νιγρίτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί 
του Καταστατικού Χάρτου της Εκκλησίας της Ελλάδος (ΦΕΚ 
146/1977 τ.Α'). 

2. Τη σύμφωνη γνώμη του Σεβασμιωτάτου Μητροπολίτου 
Σερρών και Νιγρίτης που περιλαμβάνεται στο 849/14/10/87 
έγγραφό του. 

3. Την έγκριση της Διαρκούς Ιεράς Συνόδου της Εκκλησίας 
της Ελλάδος που λήφθηκε στη συνεδρίαση της 1.3.1988. 

4. Την αριθμ. 797/1988 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ιδρύεται η Ιερά Γυναικεία Κοινοβιακή Μονή Υψώσεως του Τί¬ 
μιου Σταυρού της Ιεράς Μητροπόλως Σερρών και Νιγρίτης. 



500 - 502 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας και Θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 20 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Ίδρυση της Ιεράς Γυναικείας Κοινοβιακής Μονής Αναλήψεως 
του Σωτήρος της Ιεράς Μητροπόλεως Ελασσώνος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί 
του Καταστατικού Χάρτου της Εκκλησίας της Ελλάδος (ΦΕΚ 
146/1977 τ.Α'). 

2. Τη σύμφωνη γνώμη του Σεβασμιωτάτου Μητροπολίτου 
Ελασσώνος που περιλαμβάνεται στο υπ’ αριθμ. 152/12.5.88 
έγγραφό του. 

3. Την έγκριση της Διαρκούς Ιεράς Συνόδου της Εκκλησίας 
της Ελλάδος που λήφθηκε στη συνεδρίαση της 23.6.1988. 

4. Την αριθμ. 869/1988 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ιδρύεται η Ιερά Γυναικεία Κοινοβιακή Μονή Αναλήψεως του 
Σωτήρος της Ιεράς Μητροπόλεως Ελασσώνος. 


Στον Υπουργό Εθνικής Παιδείας και Θρησκευμάτων, αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 30 Ιανουάριου 1989 

, Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στο Προεδρ. Διάταγμα 5/30.12.1988 που έχει δημοσιευθεί 
στο ΦΕΚ 1/3.1.1989 (τεύχος Α'), επέρχονται οι εξής διορθώ¬ 
σεις σφαλμάτων: 

Στην τρίτη σειρά της παραγράφου 2 του άρθρου 6 του Προε¬ 
δρικού Διατάγματος, η πρόταση «τροποποιείται ως ακολούθως» 
διορθώνεται και αντικαθίσταται με τη σωστή «προστίθεται παρά¬ 
γραφος 10 που έχει ως ακολούθως». 

(Από το Υπουργείο Υγείας, Πρόνοιας και Κοινωνικών Ασφαλίσεων) 


Στο Προεδρ. Διάταγμα 35/12.1.1989 «Τροποποίηση ορι¬ 
σμένων διατάξεων της περί του Ταμείου Προνοίας Εργοληπτών 
Δημοσίων Έργων νομοθεσίας» που δημοσιεύθηκε στο ΦΕΚ 17/ 
18.1.89 (τ. Α') γίνεται η παρακάτω διόρθωση: 

Στο άρθρο 2 του Π. Δ/τος στον τρίτο στίχο, αντί της πρότασης 
«τις 50.000 δρχ. για όσους μέχρι ένα χρόνο ασφάλισης» τίθεται η 
ορθή «τις 50.000 δρχ. για όσους έχουν μέχρι ένα χρόνο ασφάλι¬ 
σης». 

(Από το Υπουργείο Υγείας, Πρόνοιας και Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





